**„Terminali” a.d. Doboj**

**Finansijski izvještaji**

**za godinu završenu 31. decembra 2017.**

**i**

**Izvještaj nezavisnog revizora**

**SADRŽAJ**

**Strana**

**IZVJEŠTAJ NEZAVISNOG REVIZORA** 1

**FINANSIJSKI IZVJEŠTAJI**

Bilans stanja

Bilans uspjeha

Bilans tokova gotovine

Izvještaj o promjenama na kapitalu

Napomene uz finansijske izvještaje

IZVJEŠTAJ NEZAVISNOG REVIZORA

Akcionarima “Terminali” a.d. Doboj

Izvršili smo reviziju priloženih finansijskih izvještaja “Terminali” a.d. Doboj (u daljem tekstu: Društvo) koji obuhvataju bilans stanja na dan 31. decembra 2017. godine i odgovarajući bilans uspjeha, izvještaj o promjenama na kapitalu i tokove gotovine za godinu koja se završava na taj dan, kao i pregled značajnih računovodstvenih politika i napomena uz finansijske izvještaje.

**Odgovornost rukovodstva za finansijske izvještaje**

Rukovodstvo Društva je odgovorno za sastavljanje i istinito prikazivanje ovih finansijskih izvještaja u skladu sa računovodstvenim propisima važećim u Republici Srpskoj, kao i za one interne kontrole koje rukovodstvo odredi kao neophodne u pripremi finansijskih izvještaja koji ne sadrže materijalno značajne pogrešne iskaze, nastale usljed kriminalne radnje ili greške.

**Odgovornost revizora**

Naša je odgovornost da izrazimo mišljenje o ovim finansijskim izvještajima na osnovu izvršene revizije. Reviziju smo izvršili u skladu sa Zakonom o računovodstvu i reviziji Republike Srpske (“Službeni glasnik Republike Srpske”, br. 94/15) i Međunarodnim standardima revizije primjenjivim u Republici Srpskoj. Ovi standardi nalažu da se pridržavamo etičkih zahtjeva i da reviziju planiramo i izvršimo na način koji omogućava da se, u razumnoj mjeri, uvjerimo da finansijski izvještaji ne sadrže materijalno značajne pogrešne iskaze.

Revizija uključuje provođenje postupaka radi pribavljanja revizijskih dokaza o iznosima i objelodanjivanjima u finansijskim izvještajima. Odabrani postupci su zasnovani na revizorskom prosuđivanju, uključujući procjenu rizika postojanja materijalno značajnih pogrešnih iskaza u finansijskim izvještajima, nastalih usljed kriminalne radnje ili greške. Prilikom procjene rizika, revizor sagledava interne kontrole, relevantne za sastavljanje i istinito prikazivanje finansijskih izvještaja, radi osmišljavanja revizijskih postupaka koji su odgovarajući u datim okolnostima, ali ne u cilju izražavanja mišljenja o djelotvornosti internih kontrola pravnog lica. Revizija takođe uključuje ocjenu adekvatnosti primijenjenih računovodstvenih politika i opravdanost računovodstvenih procjena izvršenih od strane rukovodstva, kao i ocjenu opšte prezentacije finansijskih izvještaja.

Smatramo da su revizijski dokazi koje smo pribavili dovoljni i odgovarajući i da obezbjeđuju osnovu za izražavanje našeg mišljenja.

***Mišljenje***

Po našem mišljenju, finansijski izvještaji prikazuju istinito i objektivno, po svim materijalno značajnim pitanjima, finansijsku poziciju Društva na dan 31. decembra 2017. godine, kao i rezultate njegovog poslovanja i tokove gotovine za godinu koja se završava na taj dan, u skladu sa računovodstvenim propisima važećim u Republici Srpskoj.

***Ostala pitanja***

Finansijski izvještaji Društva za godinu završenu 31. decembra 2016. godine bili su predmet revizije od strane drugog revizora, koji je u svom izvještaju od 24. maja 2017. godine izrazio mišljenje bez rezerve na ove finansijske izvještaje.



Banja Luka, 15. juni 2018. godine

Tibor Florjan

Ovlašćeni revizor